CELEX: 
Language: mt
Date: 2020-04-29 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni (UE) Nru 1206/2011 li jistabbilixxi rekwiżiti dwar l-identifikazzjoni ta’ inġenji tal-ajru għas-sorveljanza fl-Ajru Uniku Ewropew u r-Regolament ta’ Implimentazzjoni (UE) Nru 1207/2011 li jistabbilixxi rekwiżiti għall-prestazzjoni u l-interoperabilità tas-sorveljanza għall-ajru uniku Ewropew

IL-KUMMISSJONI
                            EWROPEA

                                                     Brussell, 29.4.2020
                                                     C(2020) 2620 final

      REGOLAMENT TA’ IMPLIMENTAZZJONI TAL-KUMMISSJONI (UE) .../...

                                         ta’ 29.4.2020

      li jemenda r-Regolament ta’ Implimentazzjoni (UE) Nru 1206/2011 li jistabbilixxi
     rekwiżiti dwar l-identifikazzjoni ta’ inġenji tal-ajru għas-sorveljanza fl-Ajru Uniku
     Ewropew u r-Regolament ta’ Implimentazzjoni (UE) Nru 1207/2011 li jistabbilixxi
       rekwiżiti għall-prestazzjoni u l-interoperabilità tas-sorveljanza għall-ajru uniku
                                            Ewropew

                                 (Test b’rilevanza għaż-ŻEE)

MT                                                                                           MT
 ---pagebreak---            REGOLAMENT TA’ IMPLIMENTAZZJONI TAL-KUMMISSJONI (UE) .../...

                                                     ta’ 29.4.2020

          li jemenda r-Regolament ta’ Implimentazzjoni (UE) Nru 1206/2011 li jistabbilixxi
         rekwiżiti dwar l-identifikazzjoni ta’ inġenji tal-ajru għas-sorveljanza fl-Ajru Uniku
         Ewropew u r-Regolament ta’ Implimentazzjoni (UE) Nru 1207/2011 li jistabbilixxi
           rekwiżiti għall-prestazzjoni u l-interoperabilità tas-sorveljanza għall-ajru uniku
                                                Ewropew

                                            (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-
     4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija
     tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru
     2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi
     2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti
     (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-
     Regolament tal-Kunsill (KEE) Nru 3922/911, u b’mod partikolari l-punt (a) tal-Artikolu 44(1)
     tiegħu,
     Billi:
     (1)      Sabiex jiġu żgurati operazzjonijiet sikuri u effiċjenti tal-inġenji tal-ajru, tal-ajrudromi,
              tal-ġestjoni tat-traffiku tal-ajru, tan-navigazzjoni bl-ajru u tan-netwerk Ewropew tal-
              ġestjoni tat-traffiku tal-ajru, jeħtieġ li jiġi previst ċertu titjib fir-regoli operattivi relatati
              mal-użu tal-ispazju tal-ajru, tat-tagħmir tal-inġenji tal-ajru u tas-sistemi tas-servizzi
              tal-ġestjoni tat-traffiku tal-ajru u tan-navigazzjoni bl-ajru kif ukoll tal-kostitwenti
              tagħhom meħtieġa għall-użu tal-ispazju tal-ajru. Għalhekk, jenħtieġ li jiġu stabbiliti
              rekwiżiti ġodda u aġġornati dwar l-interoperabilità b’rabta mas-sikurezza fir-
              Regolament ta’ Implimentazzjoni tal-Kummissjoni (UE) Nru 1206/20112 u fir-
              Regolament ta’ Implimentazzjoni tal-Kummissjoni (UE) Nru 1207/20113.
     (2)      Filwaqt li jitqiesu l-esperjenzi mill-implimentazzjoni li għadha għaddejja tal-kapaċità
              tas-sorveljanza fl-ajru u tal-kapaċità tal-ipproċessar tad-data tas-sistemi ta’ fuq l-art, l-
              installazzjoni effettiva u f’waqtha tat-tagħmir tal-inġenji tal-ajru hija meħtieġa biex
              tippermetti lill-katina sħiħa tas-sorveljanza tikseb il-benefiċċji mistennija fl-iskadenzi
              stabbiliti. Il-kriterji għal eżenzjonijiet mir-rekwiżiti biex l-inġenji tal-ajru jiġu
              mgħammra jenħtieġ li jiġu emendati biex jipprovdu ċarezza dwar liema inġenji tal-ajru
              jridu jiġu mgħammra u liema se jibbenefikaw minn eżenzjoni minn dawk ir-rekwiżiti.
     1
              ĠU L 212, 22.8.2018, p. 1.
     2
              Ir-Regolament ta’ Implimentazzjoni tal-Kummissjoni (UE) Nru 1206/2011 tat-22 ta’ Novembru 2011 li
              jistabbilixxi rekwiżiti dwar l-identifikazzjoni ta’ inġenji tal-ajru għas-sorveljanza fl-Ajru Uniku
              Ewropew (ĠU L 305, 23.11.2011, p. 23).
     3
              Ir-Regolament ta’ Implimentazzjoni tal-Kummissjoni (UE) Nru 1207/2011 tat-22 ta’ Novembru 2011 li
              jistabbilixxi rekwiżiti għall-prestazzjoni u l-interoperabilità tas-sorveljanza għall-ajru uniku Ewropew
              (ĠU L 305, 23.11.2011, p. 35).

MT                                                          1                                                            MT
 ---pagebreak---            Fl-istess ħin, jenħtieġ li l-għadd kumplessiv ta’ inġenji tal-ajru li jiġu mgħammra
           jibqa’ effettiv u jenħtieġ li ma jimponix piż ekonomiku bla bżonn.
     (3)   Għadd sinifikanti ta’ inġenji tal-ajru mgħammra diġà huma ċċertifikati skont l-
           istandard internazzjonali għall-partijiet u għat-tagħmir li jintużaw fl-ajru għas-sistemi
           tas-sorveljanza, u dan jikkorrispondi għall-Anness 10 tal-Konvenzjoni ta’ Chicago, il-
           Volum IV, it-Tielet Edizzjoni, inkluż l-emendi kollha sa Nru 77. Dak l-istandard huwa
           kompatibbli għalkollox mas-sistemi tas-sorveljanza antiċipati. L-obbligu tal-użu tal-
           istandard li jikkorrispondi għall-Anness 10 tal-Konvenzjoni ta’ Chicago, il-Volum IV,
           ir-Raba’ Edizzjoni, inklużi l-emendi kollha sa Nru 85, kif previst attwalment fl-
           Anness II tar-Regolament (UE) Nru 1207/2011, jimponi piż ekonomiku bla bżonn.
           Għaldaqstant, l-istandard li jikkorrispondi għall-Anness 10 tal-Konvenzjoni ta’
           Chicago, il-Volum IV, it-Tielet Edizzjoni, inklużi l-emendi kollha sa Nru 77, jenħtieġ
           li jitqies bħala r-rekwiżit minimu. Għalhekk, l-istandards tekniċi minimi li l-operaturi
           tal-inġenji tal-ajru jridu jikkonformaw magħhom u li huma stabbiliti fir-Regolament
           ta’ Implimentazzjoni (UE) Nru 1207/2011 jenħtieġ li jiġu emendati.
     (4)   L-inġenji tal-ajru tal-istat li joperaw bħala traffiku tal-ajru ġenerali jenħtieġ li jiġu
           mgħammra bi transponders tar-radars sekondarji tas-sorveljanza operabbli konformi
           mar-rekwiżiti applikabbli għall-inġenji tal-ajru ċivili stabbiliti fil-punti (a) u (c) tal-
           Artikolu 5(5) tar-Regolament ta’ Implimentazzjoni (UE) Nru 1207/2011. Il-proċeduri
           u l-kundizzjonijiet relatati mal-inġenji tal-ajru tal-istat li ma jistgħux jiġu mgħammra
           bi transponders tar-radars sekondarji tas-sorveljanza operabbli jenħtieġ li jibqgħu
           dawk stabbiliti fl-Artikolu 8 tar-Regolament ta’ Implimentazzjoni (UE)
           Nru 1207/2011.
     (5)   Ir-rekwiżiti għall-arranġamenti formali dwar it-trasferiment tad-data tas-sorveljanza
           bejn il-fornituri tas-servizzi tan-navigazzjoni bl-ajru jenħtieġ li jiġu emendati ħalli
           jirriflettu x-xenarji tad-distribuzzjoni tad-data eżistenti biex jiġi ffaċilitat l-iskambju
           tad-data tas-sorveljanza u biex jiġu evitati limitazzjonijiet ta’ piż eċċessiv fuq il-
           fornitur li jwassal id-data.
     (6)   Sabiex tiġi żgurata l-effettività tal-operazzjonijiet tal-inġenji tal-ajru tal-istat, jenħtieġ
           li tiġi stabbilita l-abbiltà tas-sistema Ewropea tal-ġestjoni tat-traffiku tal-ajru li tiżgura
           li dawk l-inġenji tal-ajru tal-istat involuti f’operazzjonijiet u f’taħriġ sensittivi jkunu
           kapaċi joperaw bl-għoti ta’ kodiċijiet SSR diskreti, u għalhekk jenħtieġ li r-
           Regolament ta’ Implimentazzjoni (UE) Nru 1206/2011 jiġi emendat skont dan.
     (7)   It-tifqigħa tal-pandemija tal-virus tal-Covid-19 u l-impatt li rriżulta fuq is-settur tal-
           avjazzjoni wasslu għal ostakli mhux prevedibbli għall-operaturi tal-inġenji tal-ajru
           biex iwettqu l-attivitajiet tagħhom sabiex l-inġenji tal-ajru jkunu konformi ma’ ċerti
           rekwiżiti tar-Regolament ta’ Implimentazzjoni (UE) Nru 1207/2011. B’riżultat ta’ dan,
           l-iskadenza għall-operaturi tal-inġenji tal-ajru stabbilita fl-Artikolu 5(5), fl-
           Artikolu 8(1) u fl-Artikolu 8(2) tar-Regolament ta’ Implimentazzjoni (UE)
           Nru 1207/2011 jenħtieġ li tiġi posposta għas-7 ta’ Diċembru 2020, u r-Regolament ta’
           Implimentazzjoni (UE) Nru 1207/2011 jenħtieġ li jiġi emendat skont dan.
     (8)   Għalhekk, jenħtieġ li r-Regolament ta’ Implimentazzjoni (UE) Nru 1206/2011 u r-
           Regolament ta’ Implimentazzjoni (UE) Nru 1207/2011 jiġu emendati skont dan.
     (9)   Il-miżuri previsti f’dan ir-Regolament huma skont l-opinjoni tal-Kumitat imsemmi fl-
           Artikolu 127(1) tar-Regolament (UE) 2018/1139,

MT                                                   2                                                      MT
 ---pagebreak---      ADOTTAT DAN IR-REGOLAMENT:

                                                Artikolu 1
     L-Anness II tar-Regolament ta’ Implimentazzjoni (UE) Nru 1206/2011 huwa emendat
     f’konformità mal-Anness I ta’ dan ir-Regolament.

                                                Artikolu 2
     Ir-Regolament ta’ Implimentazzjoni (UE) Nru 1207/2011 huwa emendat kif ġej:
     (1)     fl-Artikolu 2, il-paragrafu 2 huwa sostitwit b’dan li ġej:
             “2. Dan ir-Regolament għandu japplika għat-titjiriet kollha li joperaw bħala traffiku
             tal-ajru ġenerali f’konformità mar-regoli tat-titjir bl-istrumenti fl-ispazju tal-ajru tal-
             Ajru Uniku Ewropew bl-eċċezzjoni tal-Artikolu 7(3) u 7(4) li għandhom japplikaw
             għat-titjiriet kollha li joperaw bħala traffiku tal-ajru ġenerali”;
     (2)     fl-Artikolu 4, il-paragrafu 4 jitħassar;
     (3)     fl-Artikolu 5, il-paragrafi 5 u 6 huma sostitwiti b’dan li ġej:
             “5. Sas-7 ta’ Diċembru 2020, l-operaturi għandhom jiżguraw li:
                   (a)   l-inġenji tal-ajru li joperaw it-titjiriet imsemmija fl-Artikolu 2(2) ikunu
                         mgħammra bi transponders tar-radars sekondarji tas-sorveljanza
                         operabbli li jikkonformaw mal-kundizzjonijiet li ġejjin:
                         (i)    ikollhom il-kapaċitajiet stabbiliti fil-Parti A tal-Anness II;
                         (ii)   ikollhom biżżejjed kontinwità biex jevitaw li jippreżentaw riskju
                                operattiv;
                   (b)   l-inġenji tal-ajru b’massa ta’ tluq massima ċċertifikata li taqbeż il-
                         5 700 kg jew b’kapaċità massima ta’ tajran b’veloċità moderata reali fl-
                         ajru ta’ iktar minn 250 knot, li joperaw it-titjiriet imsemmija fl-
                         Artikolu 2(2), b’ċertifikat individwali tal-ajrunavigabbilità maħruġ għall-
                         ewwel darba fis-7 ta’ Ġunju 1995 jew wara, ikunu mgħammra bi
                         transponders tar-radars sekondarji tas-sorveljanza operabbli li
                         jikkonformaw mal-kundizzjonijiet li ġejjin:
                         (i)    ikollhom il-kapaċitajiet stabbiliti fil-Partijiet A u B tal-Anness II;
                         (ii)   ikollhom biżżejjed kontinwità biex jevitaw li jippreżentaw riskju
                                operattiv;
                   (c)   l-inġenji tal-ajru bil-ġwienaħ fissi b’massa ta’ tluq massima ċċertifikata li
                         taqbeż il-5 700 kg jew b’kapaċità massima ta’ tajran b’veloċità moderata
                         reali fl-ajru ta’ iktar minn 250 knot, li joperaw it-titjiriet imsemmija fl-
                         Artikolu 2(2), b’ċertifikat individwali tal-ajrunavigabbilità maħruġ għall-
                         ewwel darba fis-7 ta’ Ġunju 1995 jew wara, ikunu mgħammra bi
                         transponders tar-radars sekondarji tas-sorveljanza operabbli li
                         jikkonformaw mal-kundizzjonijiet li ġejjin:
                         (i)    ikollhom il-kapaċitajiet stabbiliti fil-Partijiet A, B u C tal-
                                Anness II;
                         (ii)   ikollhom biżżejjed kontinwità biex jevitaw li jippreżentaw riskju
                                operattiv.

MT                                                      3                                                  MT
 ---pagebreak---            Il-punti (b) u (c) tal-ewwel subparagrafu ma għandhomx japplikaw għall-inġenji tal-
           ajru li joperaw fl-ispazju tal-ajru tal-Ajru Uniku Ewropew u li jappartjenu għal
           waħda mill-kategoriji li ġejjin:
                       (i)    qed jittajru biex issirilhom manutenzjoni;
                       (ii)   qed jittajru għall-esportazzjoni;
                       (iii) l-operazzjonijiet tagħhom se jieqfu sal-31 ta’ Ottubru 2025.
           L-operaturi tal-inġenji tal-ajru bl-ewwel ċertifikat tal-ajrunavigabbiltà maħruġ qabel
           is-7 ta’ Diċembru 2020 għandhom jikkonformaw sas-7 ta’ Ġunju 2023 mar-rekwiżiti
           stabbiliti fil-punti (b) u (c) tal-ewwel subparagrafu, soġġett għall-kundizzjonijiet li
           ġejjin:
                       (i)    ikunu stabbilew, qabel is-7 ta’ Diċembru 2020, programm retroattiv
                              li juri l-konformità mal-punti (b) u (c) tal-ewwel subparagrafu;
                       (ii)   dawk l-inġenji tal-ajru ma jkunux ibbenefikaw minn xi
                              finanzjament mill-Unjoni mogħti biex tali inġenji tal-ajru jiġu
                              konformi mar-rekwiżiti stabbiliti fil-punti (b) u (c) tal-ewwel
                              subparagrafu.
           Għall-inġenji tal-ajru li l-kapaċità tat-transponders tagħhom li jikkonformaw mar-
           rekwiżiti tal-punti (b) u (c) tal-ewwel subparagrafu tkun temporanjament mhux
           operattiva, l-operaturi għandhom ikunu intitolati joperaw dawk l-inġenji tal-ajru fl-
           ispazju tal-ajru tal-Ajru Uniku Ewropew għal massimu ta’ tlett ijiem konsekuttivi.
           6. L-operaturi għandhom jiżguraw li l-inġenji tal-ajru mgħammra f’konformità mal-
           paragrafu 5 u li jkollhom massa ta’ tluq massima ċċertifikata li taqbeż il-5 700 kg
           jew kapaċità massima ta’ tajran b’veloċità moderata reali fl-arja ta’ iktar minn
           250 knot, joperaw b’diversi antenni, bi prestazzjoni minima kif preskritt fil-
           paragrafu 3.1.2.10.4 tal-Anness 10 tal-Konvenzjoni ta’ Chicago, il-Volum IV, it-
           Tielet Edizzjoni, inkluż l-emendi kollha sa Nru 77.”;
     (4)   fl-Artikolu 5, il-paragrafu 7 jitħassar;
     (5)   fl-Artikolu 6, il-paragrafu 2 jitħassar;
     (6)   fl-Artikolu 7, il-paragrafu 2 jitħassar;
     (7)   fl-Artikolu 7, il-paragrafu 3 huwa sostitwit b’dan li ġej:
           “3. L-Istati Membri għandhom jiżguraw li l-għoti tal-indirizzi ICAO ta’ 24 bit tal-
           inġenji tal-ajru lill-inġenji tal-ajru mgħammra bi transponder tal-Mod S ikun
           konformi mal-Kapitolu 9 u mal-appendiċi tiegħu tal-Anness 10 tal-Konvenzjoni ta’
           Chicago, il-Volum III, it-Tieni Edizzjoni, inkluż l-emendi kollha sa Nru 90.”;
     (8)   fl-Artikolu 8, il-paragrafi 1 u 2 huma sostitwiti b’dan li ġej:
           “1. L-Istati Membri għandhom jiżguraw li, sa mhux iktar tard mis-
           7 ta’ Diċembru 2020, l-inġenji tal-ajru tal-istat jikkonformaw mal-punt (a) tal-
           Artikolu 5(5).
           2. L-Istati Membri għandhom jiżguraw li, sa mhux iktar tard mis-
           7 ta’ Diċembru 2020, l-inġenji tal-ajru tal-istat tat-tip tat-trasport jikkonformaw mal-
           punt (c) tal-Artikolu 5(5).”;
     (9)   fl-Artikolu 8, jiddaħħal il-paragrafu 8 li ġej:

MT                                                    4                                               MT
 ---pagebreak---              “8. Għall-inġenji tal-ajru tal-istat li l-kapaċità tat-transponders tagħhom li
             jikkonformaw mar-rekwiżiti tal-paragrafi 1 u 2 tkun temporanjament mhux
             operattiva, l-Istati Membri għandhom ikunu intitolati jippermettu lil dawk l-inġenji
             tal-ajru joperaw fl-ispazju tal-ajru tal-Ajru Uniku Ewropew għal massimu ta’ tlett
             ijiem konsekuttivi.”;
     (10)    l-Artikolu 14 jitħassar;
     (11)    jiddaħħal l-Artikolu 14a li ġej:
             “Artikolu 14a
             Pjanijiet tat-Titjiriet
             L-operaturi ta’ inġenji tal-ajru tal-istat mhux mgħammra kkomunikati skont l-
             Artikolu 8(3) u l-operaturi ta’ inġenji tal-ajru mhux mgħammra skont l-Artikolu 5(5)
             li joperaw fl-ispazju tal-ajru tal-Ajru Uniku Ewropew, għandhom jinkludu l-
             indikaturi SUR/EUADSBX jew SUR/EUEHSX jew SUR/EUELSX jew
             kombinazzjoni tagħhom, fil-Punt 18 tal-pjan tat-titjira.”;
     (12)    L-Anness II huwa emendat f’konformità mal-Anness II ta’ dan ir-Regolament.
     (13)    L-Anness IV huwa emendat f’konformità mal-Anness III ta’ dan ir-Regolament.

                                                Artikolu 3
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 29.4.2020

                                                  Għall-Kummissjoni
                                                  Il-President
                                                  Ursula VON DER LEYEN

MT                                                  5                                               MT
 ---documentbreak---                             IL-KUMMISSJONI
                            EWROPEA

                                                     Brussell, 29.4.2020
                                                     C(2020) 2620 final

                                                     ANNEXES 1 to 3

                                          ANNESSI

                                             tar-

                     Regolament ta’ Implimentazzjoni tal-Kummissjoni

      li jemenda r-Regolament ta’ Implimentazzjoni (UE) Nru 1206/2011 li jistabbilixxi
     rekwiżiti dwar l-identifikazzjoni ta’ inġenji tal-ajru għas-sorveljanza fl-Ajru Uniku
     Ewropew u r-Regolament ta’ Implimentazzjoni (UE) Nru 1207/2011 li jistabbilixxi
       rekwiżiti għall-prestazzjoni u l-interoperabilità tas-sorveljanza għall-ajru uniku
                                            Ewropew

MT                                                                                           MT
 ---pagebreak---                                               ANNESS I

     Il-punt 3 tal-Anness II tar-Regolament ta’ Implimentazzjoni (UE) Nru 1206/2011 huwa
     emendat kif ġej:
     (1)    il-punt (c) huwa sostitwit b’dan li ġej:
            “(c) inġenju tal-ajru li huwa eliġibbli għall-assenjazzjoni tal-kodiċi ta’ konspikwità
            stabbilit f’konformità mal-punt (c) tal-Artikolu 4(6) joħroġ jew inkella jiġi żvijat ’il
            barra mill-volum tal-ispazju tal-ajru msemmi fil-punt (1);”;
     (2)    jiżdied il-punt (d) li ġej:
            “(d) inġenji tal-ajru tal-istat involuti f’operazzjonijiet jew f’taħriġ sensittivi
            nazzjonalment, li jeħtieġu s-sigurtà u l-kunfidenzjalità.”.

MT                                                 1                                                   MT
 ---pagebreak---                                                  ANNESS II
     L-Anness II tar-Regolament ta’ Implimentazzjoni (UE) Nru 1207/2011 huwa emendat kif ġej:
             (1)   Il-Parti A hija emendata kif ġej:
                   (a)   il-punt 1 huwa sostitwit b’dan li ġej:
             “1. Il-kapaċità minima għat-transponders tar-radars sekondarji tas-sorveljanza
             għandha tkun il-Livell 2 tal-Mod S li jissodisfa l-kriterji tal-prestazzjoni u tal-
             funzjonalità tal-Anness 10 tal-Konvenzjoni ta’ Chicago, il-Volum IV, it-Tielet
             Edizzjoni, inkluż l-emendi kollha sa Nru 77.”;
                   (b)   il-punt 5 huwa sostitwit b’dan li ġej:
             “5. L-elementi tad-data msemmija fil-punt 4 għandhom jiġu trażmessi biss mit-
             transponder permezz tal-protokoll tal-Mod S. Il-proċess taċ-ċertifikazzjoni tal-inġenji
             tal-ajru u tat-tagħmir għandu jkopri t-trażmissjoni ta’ dawk l-elementi tad-data.”;
                   (c)   il-punt 6 jitħassar;
             (2)   Il-Parti B hija emendata kif ġej:
                   (a)   il-punt 1 huwa sostitwit b’dan li ġej:
             “1. Il-kapaċità minima għat-transponders tar-radars sekondarji tas-sorveljanza
             għandha tkun il-Livell 2 tal-Mod S li jissodisfa l-kriterji tal-prestazzjoni u tal-
             funzjonalità tal-Anness 10 tal-Konvenzjoni ta’ Chicago, il-Volum IV, it-Tielet
             Edizzjoni, inkluż l-emendi kollha sa Nru 77.”;
                   (b)   il-punt 15 huwa sostitwit b’dan li ġej:
             “15. Għajr għall-formati rriżervati għall-militar, l-elementi tad-data msemmija fil-
             punt 14 għandhom jiġu trażmessi biss mit-transponder permezz tal-protokoll tal-
             ADS-B tat-tip “extended squitter”. Il-proċess taċ-ċertifikazzjoni tal-inġenji tal-ajru u
             tat-tagħmir għandu jkopri t-trażmissjoni ta’ dawn l-elementi tad-data. ”;
                   (c)   il-punt 16 jitħassar;
             (3)   Il-Parti C hija emendata kif ġej:
                   (a)   fil-punt 2, il-frażi introduttiva hija sostitwita b’dan li ġej:
             “2. L-elementi tad-data li ġejjin, meta dawn ikunu disponibbli fuq bus diġitali,
             għandhom jiġu trażmessi mit-transponder kif mitlub mill-katina ta’ sorveljanza
             bbażata fuq l-art, permezz tal-protokoll tal-Mod S u f’konformità mal-formati
             speċifikati fid-dokument 9871 tal-ICAO (it-tieni edizzjoni):”;
                   (b)   il-punt 4 huwa sostitwit b’dan li ġej:
             “4. L-elementi tad-data msemmija fil-punt 3 għandhom jiġu trażmessi biss mit-
             transponder permezz tal-protokoll tal-Mod S. Il-proċess taċ-ċertifikazzjoni tal-inġenji
             tal-ajru u tat-tagħmir għandu jkopri t-trażmissjoni ta’ dawn l-elementi tad-data.”;

MT                                                     2                                                MT
 ---pagebreak---                                               ANNESS III
     L-Anness IV tar-Regolament ta’ Implimentazzjoni (UE) Nru 1207/2011 huwa emendat kif
     ġej:
            (1)   L-ANNESS IV huwa sostitwit b’dan li ġej:
                                                     “Anness IV
            Rekwiżiti għall-istabbiliment ta’ arranġamenti formali msemmija fl-Artikolu
            5(2)
            L-arranġamenti formali bejn il-fornituri tas-servizzi tan-navigazzjoni bl-ajru għall-
            iskambju jew għall-forniment tad-data tas-sorveljanza għandhom jinkludu l-kontenut
            minimu li ġej:
            (a) il-partijiet għall-arranġamenti;
            (b) il-perjodu ta’ validità tal-arranġamenti;
            (c) l-ambitu tad-data tas-sorveljanza;
            (d) is-sorsi tad-data tas-sorveljanza;
            (e) il-format tal-iskambju tad-data tas-sorveljanza;
            (f) il-punt tal-konsenja tas-servizz tad-data tas-sorveljanza;
            (g) il-livelli tas-servizz li sar qbil fuqhom fir-rigward ta’ dawn li ġejjin:
            — il-prestazzjoni tad-data tas-sorveljanza kif stabbilita skont l-Artikolu 4(3)
            — il-proċeduri f’każ ta’ nuqqas ta’ servizzjabbiltà;
            (h) il-proċeduri tal-ġestjoni tal-bidliet;
            (i) l-arranġamenti għar-rappurtar fir-rigward tal-prestazzjoni u d-disponibilità inkluż
            f’każ ta’ interruzzjoni mhux prevista tas-servizz;
            (j) l-arranġamenti għall-ġestjoni u għall-koordinazzjoni;
            (k) l-arranġamenti għas-salvagwardja u għan-notifika tal-katina ta’ sorveljanza
            bbażata fuq l-art.”.

MT                                                   3                                                MT